રેલવેમાં દારૂની હેરાફેરી અને સપ્લાય ખુલ્લેઆમ કરવામાં આવતો હોવાનું વિગતોનો સચિત્ર અહેવાલ ત્રણ મહિના પહેલા સંદેશમાં પ્રસિધ્ધ થયો હતો અને દારૂની હેરાફેરીમાં તંત્રની બેદરકારી આરપીએફના આંખ આડા કાનની વિગતો પણ ઉજાગર થઈ હતી જેના બાદ સક્રીય થઈ ગયેલા બુટલેગરોએ રેલવેમાં પાર્સલના રૂપે દારૂની હેરાફેરી કરવા માટેની ટેકનીક અપનાવી પોતાનો ધંધો ધમધોખતો રાખ્યો છે પરંતુ તેની સામે આરપીએફ અને રેલવે કોઈ કાર્યવાહી નહી કરતા સમગ્ર કારસ્તાનની વિગતો પોલીસ સમક્ષ પહોંચતા પોલીસે આ બાબતમાં સઘન તપાસ હાથ ધરી હતી અને આણંદ તાલુકાના બોરીયાવી ગામની સીમમાંથી આણંદ એલસીબીએ વિદેશી દારૂ ભરેલી કાર ઝડપી પાડી વિસ્તૃત તપાસ હાથ ધરતા આ વિદેશી દારૂ રેલવે મારફતે ઈલેકટ્રીક સામાનના પાર્સલ હોવાનું જણાવી તેમાં વિદેશી દારૂ ભરી હાવડા એક્સપ્રેસ ટ્રેનમાં વડોદરા મંગાવી બનાવટી નંબર પ્લેટવાળી કારમાં હેરાફેરી કરતા હોવાનું ખુલવા પામતા ભારે ચકચાર મચી જવા પામી છે.